Nils Gustaf Dalén
Store norske leksikon,Teknologi og industri,Teknologi- og industrihistorie,Internasjonal teknologi- og industrihistorie
Nils Gustaf Dalén var en svensk oppfinner og industrileder. Han mottok 1912 Nobelprisen i fysikk i 1906 for utviklingen av Aga-lyset.
Dalén var utdannet som agronom. Etter å ha gjort seg bemerket ved konstruksjon av landbruksredskaper utdannet han seg videre til ingeniør ved Chalmers' tekniska läroanstalt i Göteborg. Han studerte i 1896–97 i Zürich, og arbeidet i de følgende år med utvikling av varmluftsturbiner, kompressorer og pumper. Han oppfant blant annet et apparat for pasteurisering og en melkemaskin.I 1901 ble han teknisk leder for Svenska Karbid och Acetylen A.B. og ble fra da av opptatt med utnyttelsen av acetylen til belysning, spesielt for anvendelse i fyr og bøyer. Han utviklet et automatisk blinklys og oppfant solventilen, en automatisk slokke- og tennemekanisme basert på strålevarmen i dagslyset.Fremfor alt gjorde han seg bemerket ved utviklingen av Aga-lyset, hvor faren for eksplosjon ved bruk av acetylen ble eliminert. For disse oppfinnelsene, som var av enorm sikkerhetsmessig og økonomisk betydning for fyrvesenet, fikk han 1912 Nobelprisen i fysikk.I 1906 ble han knyttet til Aktiebolaget Gas-accumulator (AGA) og ble i 1909 direktør for selskapet. I 1912 ble han sterkt skadd og mistet synet ved en eksplosjonsulykke i sitt laboratorium. Han fortsatte likevel både som aktiv forsker og som leder av industribedriften han hadde bygd opp. Les mer i Store norske leksikon Økonomi og næringsliv i Sverige Eksterne lenker Nobelstiftelsen: Nils Gustaf Dalén